rejauldu/bengali-wikipedia huggingface dataset:
কালিগঞ্জ গণহত্যা হলো ১৯৭১ সালের ২৭ জুন ভারতে পলায়নরত নিরস্ত্র বাঙালি হিন্দুদের ওপর নীলফামারীর জলঢাকার কালিগঞ্জ বাজারে সংঘটিত গণহত্যা। কালিগঞ্জ গণহত্যায় পাকিস্তান সেনাবাহিনীর হাতে প্রায় ৪০০ বাঙালি হিন্দু প্রাণ হারান। কথিত আছে, গণহত্যার পরিকল্পনা করেন কনভেনশন মুসলিম লীগ নেতা ও কেন্দ্রীয় মন্ত্রী কাজী আব্দুল কাদের।   প্রেক্ষাপট  ১৯৭১ সালে কালিগঞ্জ বাজার বৃহত্তর রংপুর জেলার নীলফামারী মহকুমার জলঢাকা থানার অন্তর্ভুক্ত ছিল। বর্তমানে বঙ্গবন্ধু বাজার নামে পরিচিত বাজারটি রংপুর বিভাগের নীলফামারী জেলার জলঢাকা উপজেলার গোলনা ইউনিয়নের অন্তর্ভুক্ত। বঙ্গবন্ধু বাজার জলঢাকা উপজেলা সদর থেকে ৯ কিলোমিটার উত্তর-পশ্চিমে অবস্থিত।   হত্যাকাণ্ড  ১৯৭১ সালে পাকিস্তান সেনাবাহিনী গণহত্যা শুরু করলে, এই অঞ্চলের বাঙালি হিন্দুরা ভারতে পালাতে শুরু করেন। ২৭ এপ্রিল অঞ্চলের বিভিন্ন গ্রামের সহস্রাধিক শরণার্থী কালিগঞ্জ বাজারে উপস্থিত হন। কেউ কেউ ভারতের উদ্দেশ্যে রওনা হয়ে যান। আনুমানিক সকাল দশটায় বালাগ্রাম ইউনিয়নের ৩০০ জনের একটি দল কালিগঞ্জ পৌঁছায়।  সেই সময় চারটি সাজোয়া যানে পাকিস্তান সেনাবাহিনীর একটি সৈন্যদল কালিগঞ্জ বাজারে এসে পৌঁছায়। কিছু বুঝে ওঠার আগেই সেনাবাহিনী গুলি চালাতে শুরু করে। ঘটনায় বেঁচে যাওয়া অমরকৃষ্ণ অধিকারী ভাষ্যানুসারে, একজন পাকিস্তানি মেজর শরণার্থীদের দুইভাগে ভাগ করেন। একভাগকে পার্শ্ববর্তী খালের ধারে নিয়ে হত্যা করা হয় এবং অপর দলকে তৎক্ষণাৎ সেখানেই গুলি করে হত্যা করা হয়। ঘটনাস্থলে মৃতদের সাথে গুলিতে আহতদের জীবিত কবর দেওয়া হয়।   স্মৃতিরক্ষা  ১৯৯৯ সালে কালিগঞ্জ গণহত্যায় শহিদদের স্মৃতি রক্ষার্থে একটি স্মৃতিসৌধ স্থাপন করা হয়।   তথ্যসূত্র   বিষয়শ্রেণী:১৯৭১ বাংলাদেশে পরিকল্পিত গণহত্যা বিষয়শ্রেণী:১৯৭১-এ বাংলাদেশ বিষয়শ্রেণী:এশিয়ায় এপ্রিল ১৯৭১-এর ঘটনা বিষয়শ্রেণী:১৯৭১-এ গণহত্যা বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা বিষয়শ্রেণী:বাঙালি হিন্দু গণহত্যা বিষয়শ্রেণী:নীলফামারী জেলা বিষয়শ্রেণী:পূর্ব পাকিস্তানে বাঙালি হিন্দু গণহত্যা বিষয়শ্রেণী:হিন্দু নিপীড়ন বিষয়শ্রেণী:মুসলিম কর্তৃক হিন্দু নিপীড়ন বিষয়শ্রেণী:বাংলাদেশের মার্কেটপ্লেসে হামলা
আল-ইয়াতীমা (আরবি: اليتيمة, যার অর্থ 'এতিম', সম্ভবত এর অনন্য আকারের জন্য নামকরণ করা হয়েছে) একটি মুক্তা ছিল 'যা মধ্যযুগের সবচেয়ে বিখ্যাত ইসলামিক রত্ন হিসেবে বিবেচিত হত'। এটি কীভাবে মুসলিমদের হাতে আসে তা স্পষ্ট নয়: এটি ভিসিগোথিক স্পেন বা সাসানীয় সাম্রাজ্য থেকে ইসলামিক বিজয়ের সময় আসতে পারে। উমাইয়া খিলাফত-এর সময় আল-ইয়াতীমা জেরুজালেমের ডোম অফ দ্য রক-এ প্রদর্শিত হয়েছিল; এটি (বা অন্য একটি রত্ন যা এটি বলে বিশ্বাস করা হয়) আব্বাসীয়দের হাতে আসে এবং তাদের রাজকীয় প্রতীকের অংশ হয়ে ওঠে, আল-মু'তাসিম-এর (শাসনকাল ৮৩৩-৮৪২ খ্রিস্টাব্দ) মুকুটে স্থাপন করা হয়। দশম শতাব্দী থেকে এর ইতিহাস অনিশ্চিত। ১১ শতাব্দীর বুক অফ গিফটস অ্যান্ড র্যারিটিস অনুসারে, ইয়াতীমা হারুন আল-রশিদ-এর রাজত্বকালে ডুবুরিরা আবিষ্কার করেছিলেন এবং উমাইয়াদের মুক্তাটিকে আল-'আযীমা ('বিশাল') বলা হত। এটি সম্ভবত আল-মাহদী কর্তৃক হাসানা নামক এক দাসীকে দেওয়া হয়েছিল, যিনি এটি কেটে পাশা তৈরি করেছিলেন।  ধারণা করা হয় যে পবিত্র রোমান সম্রাট এর মুকুটের একটি মূল্যবান পাথর ডের ওয়াইজে ('এতিম')-এর জার্মান ধারণা আল-ইয়াতীমার আরবি ঐতিহ্য দ্বারা অনুপ্রাণিত হয়েছিল।আভিনোয়াম শালেম, 'http://www.jstor.com/stable/1523235 জুয়েলস অ্যান্ড জার্নিস: দ্য কেস অফ দ্য মেডিভাল জেমস্টোন কলড আল-ইয়াতীমা', মুকর্ণাস, ১৪ (১৯৯৭), ৪২–৫৬।   তথ্যসূত্র   বিষয়শ্রেণী:রত্নপাথর বিষয়শ্রেণী:গহনার উপাদান
পদার্থবিজ্ঞান    যে নিবন্ধগুলো অনুবাদ শেষ করতে হবে (বাংলা লিঙ্কযুক্ত নামগুলো) সংখ্যা  বাংলা নাম  ইংরেজি  কাজ করছেন ১   লিস্যাজা বক্র   Lissajous curve   ২   র‍্যালে-জীনস এর সূত্র   Rayleigh-Jeans Law   ৩  বৈদ্যুতিক আর্ক   Electric arc     রসায়ন   যে নিবন্ধগুলো অনুবাদ শেষ করতে হবে (বাংলা লিঙ্কযুক্ত নামগুলো) সংখ্যা  বাংলা নাম  ইংরেজি  কাজ করছেন ১   সমতাপীয় বিন্দু মিশ্রণ   Azeotrope   ২  ইউট্রোফিকেশন   Eutrophication   ৩  ডেলরিন-১   Delrin-1   ৪  স্পিন পরিসংখ্যান উপপাদ্য   Spin-statistics theorem   ৫  কনফিগ্যারেশন অবস্থা ফাংশন   Configuration state function   ৬  মরিচাবিহীন ইস্পাত   Stainless steel     জীববিজ্ঞান   যে নিবন্ধগুলো অনুবাদ শেষ করতে হবে (বাংলা লিঙ্কযুক্ত নামগুলো) সংখ্যা  বাংলা নাম  ইংরেজি  কাজ করছেন ১   ভেটিভার ঘাস   Chrysopogon zizanioides   ২  পেপেরোমিয়া   Peperomia   ৩  পারস্পরিকতাবাদ (জীববিজ্ঞান)   Mutualism (biology)   ৪  কমেনসেলিজম   Commensalism   ৫  হস্টোরিয়াম   Haustorium   ৬  উসনেয়া   Usnea   ৭  জীবাশ্মবিদ্যা   Paleontology   ৮  রেলেইগ-জিন্স ল'   Rayleigh-Jeans Law     জ্যোতির্বিজ্ঞান   যে নিবন্ধগুলো অনুবাদ শেষ করতে হবে (বাংলা লিঙ্কযুক্ত নামগুলো) সংখ্যা  বাংলা নাম  ইংরেজি  কাজ করছেন ১   ম্যাগেলানিক মেঘ   Magellanic Clouds   ২  ধূলিঝড়   Fugitive dust   ৩   সৃষ্টির স্তম্ভ   Pillars of Creation   ৪  অ্যারোজেল   Aerogel   ৫   সিলিকা জেল   Silica gel   ৬  ফার্মি গামা রশ্মি স্পেস টেলিস্কোপ   Fermi Gamma-ray Space Telescope   ৭   গামা রশ্মি জ্যোতির্বিদ্যা   Gamma-ray astronomy   ৮  সৌরচক্র   Solar Cycle   ৯   সৌরকলঙ্ক   Sunspot   ১০  জুলিয়ান বর্ষ   Julian year   ১১   প্রভাস তারকা   Procyon     গণিত    যে নিবন্ধগুলো অনুবাদ শেষ করতে হবে (বাংলা লিঙ্কযুক্ত নামগুলো) সংখ্যা  বাংলা নাম  ইংরেজি  কাজ করছেন ১   আইগেন মান ও আইগেন ভেক্টর   Eigenvalues and eigenvectors   ২  সমজাতীয় বহুপদী   Homogeneous polynomial   ৩  স্পাইরাল   Spiral   ৪  রিম্যানের অনুকল্প   Riemann Hypothesis   ৫  ট্যাক্সিক্যাব নাম্বার   Taxicab Number   ৬  ন্যাশ সাম্যাবস্থা   Nash Equilibrium   ৭  হোমোথেটি   Homothety   ৮  সমজাতীয় ফাংশন   Homogeneous function   ৯  সম্ভাব্যতার প্রবৃত্তিতত্ত্ব   Propensity probability   ১০  ভাগ্যের খেলা   Game of chance
বুন্দি জেলা উত্তর ভারতের রাজস্থান রাজ্যের একটি জেলা। বুন্দি শহরটি জেলা সদর। বুন্দি জেলা কোটা বিভাগের একটি অংশ।  জনসংখ্যার উপাত্ত ২০১১ সালের আদমশুমারি অনুসারে বুন্দি জেলার জনসংখ্যা ১,১১৩,৭২৫ জন, যা সাইপ্রাস বা মার্কিন যুক্তরাষ্ট্রের রোড আইল্যান্ড সমান। এটি জনসংখ্যার হিসাবে ভারতে ৪১৫ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ১৯৩ জন  (৫০০ জন/বর্গ মাইল)।  ২০০১-২০১১-এর দশকে   জনসংখ্যা বৃদ্ধির হার ১৫.৭% ছিল। বুন্দি জেলার লিঙ্গ অনুপাত রয়েছে ১,০০০ জন পুরুষ প্রতি  ৯২২ জন মহিলা এবং শিক্ষার হার ৬২.৩১%।   ভারতের ২০১১ সালের আদমশুমারির সময়ে, জেলার ৯৮.১৭% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন।2011 Census of India, Population By Mother Tongue  জেলার শহর/গ্রামীণ জনসংখ্যা   ২০১১ সালের আদম শুমারির জন্য বুন্দি জেলার মোট জনসংখ্যার মধ্যে ২০.০৫ শতাংশ জেলার নগর অঞ্চলে বাস করে। শহরে মোট ২২২,৭০১ জন লোক বাস করেন, যার মধ্যে পুরুষ ১১৫,৪২৬ জন এবং মহিলা ১০৭,২৭৫ জন। ২০১১ সালের আদমশুমারির তথ্য অনুসারে বুন্দি জেলার নগর অঞ্চলে লিঙ্গ অনুপাত ৯২৯। একইভাবে ২০১১ সালের আদমশুমারিতে বুন্দি জেলায় শিশু লিঙ্গের অনুপাত ছিল ৮৮৭। শহরাঞ্চলে শিশুর জনসংখ্যা (০- ৬) ছিল ১২,১৯১ জন, এর মধ্যে পুরুষ ও মহিলা ছিলেন ১৪,৯৩৭ জন এবং ১৩,২৫৪ জন। এই বুন্দি জেলার শিশুসংখ্যা সংখ্যা মোট শহুরে জনসংখ্যার ১২.৯৪%। ২০১১ সালের আদম শুমারি অনুসারে বুন্দি জেলায় গড় সাক্ষরতার হার হল ৭৭.৯০%, এর মধ্যে পুরুষ এবং মহিলার সাক্ষরতার হার যথাক্রমে ৮৭.৭০% এবং ৬৭.৪২%।  ২০১১ সালের আদমশুমারি অনুসারে সাক্ষরতার জেলার ৭৯.৯৫% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ৮,৮৮,২০৫  জন, যার মধ্যে পুরুষ এবং মহিলা যথাক্রমে ৪৬১,৭৩৪ জন এবং ৪২৬,৪৭১ জন। বুন্দি জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৯২৪ জন মহিলা। যদি বুন্দি জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেল প্রতি ৮৯৫ জন মেয়ে রয়েছে।  গ্রামাঞ্চলে ০-৬ বছর বয়সী শিশুদের জনসংখ্যা হল ১,৩১,৬৯৩ জন, যার মধ্যে পুরুষ ৬৯,৪৯৪ জন এবং মহিলা ৬২,১৯৯ জন। বুন্দি জেলার মোট পল্লী জনসংখ্যার হল ১৫.০৫% শিশু। ২০১১ সালের আদম শুমারি অনুসারে বুন্দি জেলার গ্রামীণ অঞ্চলে সাক্ষরতার হার হল ৫৭.৩০%।  তথ্যসূত্র  বহিঃসংযোগ  বিষয়শ্রেণী:রাজস্থানের জেলা বিষয়শ্রেণী:বুন্দি জেলা
কায়েমপুর বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি ইউনিয়ন।   আয়তন  কায়েমপুর ইউনিয়নের আয়তন ৪,৮২৭ একর (১৯.৫৩ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী কায়েমপুর ইউনিয়নের মোট জনসংখ্যা ৩৩,১১৯ জন। এর মধ্যে পুরুষ ১৫,৬৭০ জন এবং মহিলা ১৭,৪৪৯ জন। মোট পরিবার ৬,৪০৭টি। জনসংখ্যার ঘনত্ব প্রতি বর্গ কিলোমিটারে প্রায় ১,৬৯৫ জন।   ইতিহাস    অবস্থান ও সীমানা  কসবা উপজেলার দক্ষিণাংশে কায়েমপুর ইউনিয়নের অবস্থান। এ ইউনিয়নের উত্তরে কসবা পৌরসভা ও কসবা পশ্চিম ইউনিয়ন, উত্তর-পশ্চিমে কুটি ইউনিয়ন, পশ্চিমে কুমিল্লা জেলার ব্রাহ্মণপাড়া উপজেলার মাধবপুর ইউনিয়ন ও চান্দলা ইউনিয়ন, দক্ষিণ-পশ্চিমে কুমিল্লা জেলার ব্রাহ্মণপাড়া উপজেলার শশীদল ইউনিয়ন, দক্ষিণ-পূর্বে বায়েক ইউনিয়ন এবং পূর্বে ভারতের ত্রিপুরা রাজ্য অবস্থিত।   প্রশাসনিক কাঠামো  কায়েমপুর ইউনিয়ন কসবা উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম কসবা থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ।   শিক্ষা ব্যবস্থা  ২০১১ সালের আদমশুমারি অনুযায়ী কায়েমপুর ইউনিয়নের সাক্ষরতার হার ৪৯.৪%।   শিক্ষা প্রতিষ্ঠান  কায়েমপুর আদর্শ উচ্চ বিদ্যালয়   নোয়াগাঁও সরকারি প্রাথমিক বিদ্যালয়  পানিয়ারুপ সরকারি প্রাথমিক বিদ্যালয়  আকছিনা সরকারি প্রাথমিক বিদ্যালয়  কায়েমপুর সরকারি প্রাথমিক বিদ্যালয়  শ্রীপুর সরকারি প্রাথমিক বিদ্যালয়  কামালপুর সরকারি প্রাথমিক বিদ্যালয়  কামালপুর হাজী মকবুল হোসেন সরকারি প্রাথমিক বিদ্যালয়  মইনপুর আজহারুল ইসলাম মহিলা দাখিল মাদ্রাসা  মইনপুর মদিনাতুল উলুম দাখিল মাদ্রাসা  শ্রীপুর ইসলামিয়া দাখিল মাদ্রাসা  কসবা সরকারি টেকনিক্যাল স্কুল এন্ড কলেজ, কামালপুর, কসবা, ব্রাহ্মণবাড়িয়া।  সিরাজুল হক স্কুল এন্ড কলেজ, পানিয়ারূপ, কসবা, ব্রাহ্মণবাড়িয়া।   কালতা আজহারুল ইসলাম উচ্চ বিদ্যালয়   মইনপুর উচ্চ বিদ্যালয়   কায়েমপুর আদর্শ উচ্চ বিদ্যালয়   যোগাযোগ ব্যবস্থা    খাল ও নদী  কায়েমপুর ইউনিয়নের বুক চিরে বিজনী নদী প্রবাহমান।   হাট-বাজার   পানিয়ারুপ বাজার  মঈনপুর বাজার  মন্দবাগ বাজার  হাদিস মার্কেট  কায়েমপুর বাজার   কালতা বাজার  কামালপুর সিঙ্গাপুর মার্কেট   দর্শনীয় স্থান  দর্শনীয় স্থান হিসেবে আছে চকবস্তা, কালতা ও দিঘীরপাড় এলাকায় বাংলাদেশ-ভারত সীমান্ত সংলগ্ন কিছু টিলা পাহাড়, বাংলাদেশ রেলওয়ের আখাউড়া- লাকসাম সেকশন, মন্দভাগ রেলওয়ে স্টেশন।    আর কিছু না পেলে কামালপুর সুবিধাপুর চলে এসো..    জনপ্রতিনিধি    আরও দেখুন   কসবা উপজেলা  কসবা থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:কসবা উপজেলার ইউনিয়ন
নীলগিরি-শ্রেণির ফ্রিগেট বা প্রকল্প ১৭  হল ভারতীয় নৌবাহিনীর জন্য  প্রকল্প ১৭ শিবালিক-শ্রেণির ফ্রিগেটের অনুসরণকারী। মাজাগাঁও ডক ও জিআরএসই দ্বারা মোট সাতটি জাহাজ নির্মিত হবে। জাহাজগুলি নামকরণ ভারতে নির্মিত প্রথম বড় যুদ্ধজাহাজগুলির নামে করা হয়, যেগুলি ভারতের পাহাড়ের নামে নামাঙ্কিত ছিল। ২০১৭ সালে এই শ্রেণির প্রথম জাহাজটির নির্মাণ শুরু হয় এবং ২০২২ সালের মধ্যে প্রথম জাহাজটি সরবরাহ করা হবে বলে আশা করা হচ্ছে। প্রতিটি জাহাজের নির্মাণ ব্যয় ₹৪,০০০ কোটি ($৫৬১ মিলিয়ন) টাকার বেশি এবং সমগ্র চুক্তির মোট মূল্য ₹৪৫,০০০ কোটি (২০১৯ সালের হিসাবে ₹৯১০ বিলিয়ন টাকা বা $১৩ বিলিয়ন মার্কিন ডলারের সমতুল্য) টাকার বেশি হবে বলে আশা করা হচ্ছে। জাহাজটি সর্বশেষতম স্টিলথ বৈশিষ্ট্যগুলিকে অন্তর্ভুক্ত করবে।   জাহাজগুলি  + নাম ইয়ার্ড নং নির্মাতা তলি স্থাপন  জলে ভাসানো  কমিশন লাভ  স্থিতিআইএনএস নীলগিরি১২৬৫১মাজাগাঁও ডক ২৮ ডিসেম্বর ২০১৭২৮ সেপ্টেম্বর ২০১৯ আগস্ট ২০২২ জলে ভাসানো আইএনএস উদয়গিরি১২৬৫২৭ মে ২০১৯১৭ মে ২০২২ ২০২৪ (প্রত্যাশিত) জলে ভাসানো আইএনএস তারাগিরি ১২৬৫৩ ১০ সেপ্টেম্বর ২০২০১১ সেপ্টেম্বর ২০২২ ফেব্রুয়ারি ২০২৪ (প্রত্যাশিত) জলে ভাসানো ১২৬৫৪২৮ জুন ২০২২ ফেব্রুয়ারি ২০২৫ (প্রত্যাশিত)নির্মানাধীন আইএনএস হিমগিরি ৩০২২গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড১০ নভেম্বর ২০১৮১৪ ডিসেম্বর ২০২০আগস্ট ২০২৩ (প্রত্যাশিত) জলে ভাসানো হয়েছে আইএনএস দুনাগিরি ৩০২৩২৪ জানুয়ারি ২০২০১৫ জুলাই ২০২২আগস্ট ২০২৪ (প্রত্যাশিত)জলে ভাসানো হয়েছে৩০২৪৫ মার্চ ২০২২আগস্ট ২০২৫ (প্রত্যাশিত)নির্মানাধীন  তথ্যসূত্র  বহিঃসংযোগ  বিষয়শ্রেণী:ভারতীয় নৌবাহিনীর ফ্রিগেট বিষয়শ্রেণী:ফ্রিগেট শ্রেণি
বুগুন (পূর্বে খোয়া) হল ভারতের প্রাচীনতম স্বীকৃত তফসিল উপজাতিদের মধ্যে একটি, file:///http://lawmin.nic.in/ld/subord/rule9a.htm  The constitution (schedule Tribes) Order, 1950Tribes of India তাদের অধিকাংশই অরুণাচল প্রদেশের পশ্চিম কামেং জেলার সিংচুং উপ-বিভাগে বসবাস করে। তাদের মোট জনসংখ্যা প্রায় ৩০০০। বুগুনের উল্লেখযোগ্য বৈশিষ্ট্যগুলি তাদের সরল জীবন ও উষ্ণ আতিথেয়তায় প্রতিফলিত হয়। বুগুনরা বেশ কয়েকটি বহিরাগত গোষ্ঠীতে বাস করে। ঐতিহ্যগতভাবে প্রধান পেশা ছিল কৃষি, যা মাছ ধরা ও শিকার, গবাদি পশু পালন ইত্যাদির মতো অন্যান্য সহযোগী কার্যক্রমের সাথে সমর্থিত ছিল। বুগুনদের নিজস্ব লোককাহিনী, গান, নাচ, সঙ্গীত ও আচার-অনুষ্ঠান রয়েছে। একটি বিরল পাখি বুগুন লিওসিচলা উপজাতির নামে নামকরণ করা হয়েছিল।  তারা প্রধানত অরুণাচল প্রদেশ রাজ্যের ৬-থ্রিজিনো-বুরাগাঁও এসটি বিধানসভা কেন্দ্রের অধীনে পশ্চিম কামেং জেলার উপ-ক্রান্তীয় সিংচুং প্রশাসনিক উপ-বিভাগে বাস করে। স্থানীয় কিংবদন্তি অনুযায়ী, তারা বিশ্বাস করত যে তারা একক পূর্বপুরুষ অচিনফুমফুলুয়ার বংশধর। ভাষা বুগুন ভাষা খো-বাওয়া ভাষার অধীনে বুগুনিশ/কামেনিক ভাষার মধ্যে একটি এবং একে ভারতের একটি বিপন্ন ভাষা হিসাবে তালিকাভুক্ত করা হয়েছে। জীবিকা  তাদের জীবিকার ভিত্তি হিসাবে কাজ করে স্থানান্তরিত চাষাবাদের চর্চা করা হয় এবং গরু, ঘোড়া, শুকর, ভেড়া, ছাগল, পাখি ও মিথুনের মতো গৃহপালিত প্রাণী পালন করা হয়। তাদের খাদ্য সমৃদ্ধ করার জন্য সাধারণ বর্শা, ফাঁদ, ধনুক ও তীর ব্যবহার করে বন্য প্রাণী শিকার করা হয়।  সরকার  ঐতিহ্যগতভাবে বুগুনদের তাদের সমাজকে নিয়ন্ত্রণ করার জন্য তাদের নিজস্ব সামাজিক-রাজনৈতিক-প্রশাসনিক সিদ্ধান্ত গ্রহণের ব্যবস্থা রয়েছে। তথ্যসূত্র   বিষয়শ্রেণী:পশ্চিম কামেং জেলা বিষয়শ্রেণী:অরুণাচল প্রদেশের উপজাতি বিষয়শ্রেণী:ভারতের তফসিলি জনজাতি বিষয়শ্রেণী:ভারতের বৌদ্ধ সম্প্রদায়
ইসলামকিউএ.ইনফো () হল একটি বহুভাষী ধর্মীয় শিক্ষামূলক ওয়েবসাইট যা ইসলাম বিষয়ক বিভিন্ন প্রশ্নের উত্তর আহলুস সুন্নাহ ওয়াল জামাত তথা কুরআন-হাদিসের আলোকে প্রদান করে থাকে। মুসলিম-অমুসলিম সবার প্রশ্নের উত্তর একেবারে সহজ সরল ও প্রাঞ্জল ভাষায় প্রমাণসহ দিয়ে থাকে। ওয়েবসাইটটির প্রতিষ্ঠাতা হলেন সৌদি আরবীয় ইসলামি পণ্ডিত সালিহ আল মুনাজ্জিদ।   ভাষাসমূহ  ২০১৪ সালের তথ্য অনুযায়ী ইসলামকিউএ.ইনফো আরবি ইংরেজি, ইতালীয়, ফার্সি, ফরাসি, উর্দু, আজারি, উইঘুর, তুর্কি, বাংলা, হিন্দি, জাপানি, চীনাসহ মোট তোরোটি ভাষায় উপলব্ধ রয়েছে।   তথ্যসূত্র    বহিঃসংযোগ   ইসলামকিউএ.ইনফো বাংলা পাতা  বিষয়শ্রেণী:সুন্নি ইসলামিক ওয়েবসাইট বিষয়শ্রেণী:প্রশ্ন-ও-উত্তরের ওয়েবসাইট বিষয়শ্রেণী:ফতোয়া বিষয়শ্রেণী:জাপানি ভাষার ওয়েবসাইট বিষয়শ্রেণী:আরবি ভাষার ওয়েবসাইট বিষয়শ্রেণী:উর্দু ভাষার ওয়েবসাইট বিষয়শ্রেণী:বহুভাষিক ওয়েবসাইট বিষয়শ্রেণী:ইসলামি ওয়েবসাইট বিষয়শ্রেণী:১৯৯৭-এ প্রতিষ্ঠিত ইন্টারনেট সম্পত্তি বিষয়শ্রেণী:সৌদি আরবীয় ওয়েবসাইট বিষয়শ্রেণী:সালাফি আন্দোলন
পিয়ারলেস স্পোর্টস ক্লাব হল কলকাতার একটি পেশাদার ফুটবল ক্লাব। ১৯৯৩ সালে প্রতিষ্ঠিত ক্লাবটি পিয়ারলেস গ্রুপের মালিকানাধীন ও কলকাতা ফুটবল লিগ প্রতিযোগিতায় নিয়মিত অংশগ্রহণ করে।  কলকাতা ফুটবল লিগ জয়ের পর ক্লাবটি অর্থসংকটের সম্মুখীন হলে তৎকালীন আই-লিগ দ্বিতীয় ডিভিশন থেকে নাম প্রত্যাহার করে। ৬১ বছর পর কলকাতার তিন প্রধানের (ইস্টবেঙ্গল, মোহনবাগান ও মহামেডান) বাইরের কোনো ক্লাব হিসেবে পিয়ারলেস ২০২০ কলকাতা প্রিমিয়ার ডিভিশন চ্যাম্পিয়ন হয়েছিল, যে কীর্তি আগে ১৯৫৮ সালে পূর্ব রেল ফুটবল ক্লাব করেছিল।  সম্মাননা লিগ কলকাতা প্রিমিয়ার ডিভিশন এ চ্যাম্পিয়ন (১): ২০১৯–২০ রানার্স-আপ (১): ২০১৮–১৯ তৃতীয় স্থান (১): ১৯৯৬–৯৭ সিএফএল সেকেন্ড ডিভিশন চ্যাম্পিয়ন (১): ১৯৯৩  কাপ ট্রেডস কাপ চ্যাম্পিয়ন (১): ২০০৬ অল এয়ারলাইন্স গোল্ড কাপ রানার্স-আপ (১): ১৯৯৮ উল্লেখযোগ্য খেলোয়াড়  অ্যান্টনি উল্ফ (২০১৮, ২০১৯–২০, ২০২১–২২)Anthony Wolfe archives  indiafooty.com. Retrieved 17 September 2021.  আরও পড়ুন গ্রন্থপঞ্জী  অন্যান্য  তথ্যসূত্র  বিষয়শ্রেণী:ভারতের ক্রীড়া ক্লাব ও দল বিষয়শ্রেণী:১৯৯৩-এ প্রতিষ্ঠিত ফুটবল ক্লাব বিষয়শ্রেণী:কলকাতার ফুটবল ক্লাব বিষয়শ্রেণী:১৯৯৩-এ ভারতে প্রতিষ্ঠিত বিষয়শ্রেণী:ভারতের ক্রীড়া দল
থাম্ব|সেব ড্যান্স সেব ডান্স (জন্ম ১ ডিসেম্বর ১৯৮১) একজন ব্রিটিশ লেবার পার্টির রাজনীতিবিদ যিনি ২০১৪ থেকে ২০২০ সাল পর্যন্ত লন্ডন অঞ্চলের জন্য ইউরোপীয় পার্লামেন্টের (এমইপি) সদস্য হিসেবে কাজ করেছেন এবং জানুয়ারী ২০২২ সাল থেকে পরিবহনের জন্য লন্ডনের ডেপুটি মেয়র হিসেবে দায়িত্ব পালন করছেন।  রিচার্ড করবেট যখন নেতা ছিলেন তখন তিনি ইউরোপীয় পার্লামেন্টারি লেবার পার্টির ডেপুটি লিডার ছিলেন এবং ২০১৯ থেকে ২০২০ সাল পর্যন্ত পরিবেশ, জনস্বাস্থ্য এবং খাদ্য সুরক্ষা সম্পর্কিত ইউরোপীয় সংসদ কমিটির ভাইস-চেয়ার ছিলেন।  তিনি ইউরোপের জন্য শ্রম আন্দোলনের অন্তর্বর্তীকালীন চেয়ারও ছিলেন, লেবার পার্টির সাথে যুক্ত ইইউ-পন্থী সমাজ, সংগঠনের পূর্ববর্তী চেয়ার আনা টার্লি পদত্যাগ করার পর।   ইউরোপীয় সংসদ  ড্যান্স ২০১৪ সালে ইউরোপীয় সংসদে নির্বাচিত হন    পরিবহনের বিভাগের লন্ডনের ডেপুটি মেয়র  তিনি ট্রান্সপোর্টের জন্য লন্ডনের ডেপুটি মেয়র নিযুক্ত হন, মেয়র সাদিক খানের অধীনে ২০২৩ সালের জানুয়ারি থেকে দায়িত্ব পালন করেন।   তথ্যসূত্র   বিষয়শ্রেণী:ইংরেজ গে রাজনীতিবিদ বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:শ্রমিক দল (যুক্তরাজ্য) এর ইউরোপীয় সংসদ সদস্য বিষয়শ্রেণী:ইংল্যান্ডের ইউরোপীয় সংসদ সদস্য ২০১৯-২০২০ বিষয়শ্রেণী:ইংল্যান্ডের ইউরোপীয় সংসদ সদস্য ২০১৪-২০১৯ বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:যুক্তরাজ্যের এলজিবিটিকিউ ইউরোপীয় সংসদ সদস্য
ডান|150px|link=ফ্রিডম ফ্রম ফিয়ার (চিত্রকর্ম)|alt=ফ্রিডম ফ্রম ফিয়ার কেপলার-১১সি হলো একটি বহির্গ্রহ যা সূর্য-সদৃশ তারা কেপলার-১১-এর কক্ষপথে কেপলার মহাকাশযান কর্তৃক আবিষ্কৃত হয়েছে। কেপলার নাসা কর্তৃক পরিচালিত একটি টেলিস্কোপ যা পৃথিবী সদৃশ গ্রহ খোঁজার জন্য ব্যবহৃত হয়। এটি তার মাতৃ তারার দ্বিতীয় গ্রহ এবং পাতলা হাইড্রোজেন-হিলিয়ামের আবহাওয়া নিয়ে প্রায় একটি মহাসাগরীয় গ্রহ। কেপলার-১১সি তারাটি কেপলার-১১ তারাকে প্রতি ১০ দিনে একবার প্রদক্ষিণ করে এবং এর আনুমানিক ঘনত্ব বিশুদ্ধ পানির প্রায় দ্বিগুণ। এর আনুমানিক ভর পৃথিবীর তুলনায় প্রায় তেরগুন এবং ব্যাসার্ধ পৃথিবীর প্রায় তিনগুন। আরও পাঁচটি গ্রহসহ কেপলার-১১সি প্রথম আবিষ্কৃত গ্রহমণ্ডল যার তিনের অধিক আবর্তনকারী গ্রহ রয়েছে। তারামণ্ডলটি এখন পর্যন্ত আবিষ্কৃত সবচেয়ে ঘনসন্নিবেশিত ও সমতল মন্ডল। এটি আমাদের সৌরজগৎ থেকে সিগনাস তারামণ্ডলে অবস্থিত। কেপলার-১১-এর অন্যান্য গ্রহসহ ২০১১ সালের ২ ফেব্রুয়ারি কেপলার-১১সি আবিস্কারের ঘোষণা দেয়া হয়, এবং একদিন পর নেচার পত্রিকায় প্রকাশিত হয়। (বাকি অংশ পড়ুন...)
রাখাইন ভাষা অত্যন্ত প্রাচীন ও সমৃদ্ধ। এটি মূলত মারমার বা মারমাগ্রী বা বড়ুয়া  একটি উপভাষা। রাখাইন ভাষায় দীর্ঘদিন ধরে সাহিত্য রচিত হচ্ছে।রাখাইন,মুহাম্মদ হাবিবুর রহমান, দৈনিক প্রথম আলো। ঢাকা থেকে প্রকাশের তারিখ: ১৮-০২-২০১৩ খ্রিস্টাব্দ। প্রমিত বর্মী ভাষার সঙ্গে এর মিল রইলেও স্বতন্ত্র আঞ্চলিক বৈচিত্র রয়েছে।   ইতিহাস  মনিরুজ্জামান রাখাইনদের দুটি প্রধান উপভাষা বা ভাষিক বৈচিত্র্যের কথা জানিয়েছেন। এগুলোর একটি হচ্ছে ‘র‌্যামর্য’ এবং অন্যটি ‘মারৌও’। মুস্তাফা মজিদ রাখাইন ভাষার ভিন্নতা বোঝাতে গিয়ে লিখেছেন, ‘এই ভাষা ইন্দো-আর্য বা দ্রাবিড়ীয় ভাষা থেকে সম্পূর্ণ ভিন্ন। ফলে, বাংলা, সংস্কৃত, হিন্দি ও দক্ষিণ ভারতের ভাষার সঙ্গে এই ভাষার খুব একটা মিল খুঁজে পাওয়া যায় না।’  আদি ব্রাহ্মীলিপিতে পালি ভাষায় ‘আরাখা’ অর্থাৎ রক্ষিতা বা রক্ষক শব্দ থেকে রাখাইন শব্দের উৎপত্তি।   ভৌগোলিক বিস্তার  বাংলাদেশের পটুয়াখালী, কক্সবাজার, বরগুনা, চট্টগ্রাম ও পার্বত্য চট্টগ্রামের প্রায় ১৭ হাজার লোক রাখাইন ভাষায় কথা বলে। প্রধানত রাখাইন রাজ্যের রাজধানী সিতওয়ে ও তার আশপাশের শহরে ভাষাটির প্রচলন আছে।   ধ্বনিব্যবস্থা  রাখাইনদের নিজস্ব বর্ণমালা আছে। রাখাইন ভাষার বর্ণমালার উৎস উত্তর ব্রাহ্মী লিপি। খ্রিষ্টীয় অষ্টম শতকে আরাকানে ব্রাহ্মী ও দেবনাগরী লিপির বিবর্তনে যে নতুন লিপি গড়ে ওঠে, তাই আজ রাখাইন বর্ণমালা হিসেবে পরিচিত। রাখাইন বর্ণমালায় স্বরবর্ণ বা ‘ছারা’ ১২টি এবং ব্যঞ্জনবর্ণ বা ‘ব্যেঃ’ ৩৩টি। রাখাইন বা মারমা ভাষায় লুসাই প্রভৃতি ভাষার মতো শব্দের শেষ ধ্বনিতে প্রায়শ আন্তঃস্বরযন্ত্রীয় রুদ্ধ-হ ধ্বনির প্রকাশ ঘটে এবং একইভাবে দ্বৈতস্বর যুক্ত হলে তা দ্বি-ওষ্ঠ্য নাসিক্য ব্যঞ্জনে রূপ পায়। এই ধ্বনি দুটিকে অনেক ভাষাতাত্ত্বিক ব্যঞ্জনধর্মিতা বলেছেন। বাংলা ভাষার শেষ স্বরধ্বনির মতো তা উচ্চারিত হয় না, বা উচ্চারণ মুক্তি পায় না।   তথ্যসূত্র   বিষয়শ্রেণী:বার্মিশ ভাষা বিষয়শ্রেণী:মিয়ানমারের ভাষা বিষয়শ্রেণী:বাংলাদেশের ভাষা বিষয়শ্রেণী:ভারতের ভাষা
thumb|বেগম জান ২০০৮ সালে আন্তর্জাতিক সাহসী নারী পুরস্কার নিতে ওয়াশিংটন ডিসি বেগম জান একজন ডাক্তার এবং উপজাতি নারী কল্যাণ সমিতির (ট্রিবাল উইমেন ওয়েলফেয়ার এসোসিয়েশন) প্রতিষ্ঠাতা, যেটা  উত্তর-পশ্চিম পাকিস্তানের উপজাতীয় নারীদেরকে তাদের অধিকার সম্পর্কে শিক্ষা দেন এবং তাদেরকে চিকিৎসা বিষয়ক প্রশিক্ষণ প্রদান করেন। তিনি পাকিস্তানের একটি রক্ষণশীল এলাকা, দক্ষিণ ওয়াজিরিস্তানে বড় হয়েছিলেন, কিন্তু তার বাবা তাকে ডাক্তার হতে উৎসাহিত করেন। তিনি  শিশু থাকা অবস্থায় ছেলেদের জন্য তৈরি একটি স্কুলে যোগদান করেন কারণ মেয়েদের জন্য কোন স্কুল ছিল না, এবং যখন তার উপজাতীয় বয়স্করা  উচ্চ বিদ্যালয়ে যোগদানের জন্য তাকে নিষেধ করে তখন তিনি একজন শিক্ষকের কাছে পড়াশুনা করেন।  ২০০৭ সালে, আত্মঘাতী বোমা হামলা ও অন্যান্য সহিংসতার বিরুদ্ধে দেশব্যাপী নারী প্রতিবাদে,বেগম জান  উপজাতি নারী কল্যাণ সমিতির মাধ্যমে প্রতিবাদ মূলক নেতৃত্ব দেয়। ২০০৮ সাল অনুযায়ী,  তিনি উপজাতি নারী  কল্যাণ সমিতির একজন চেয়ারম্যান হয়।  তিনি ২০০৮ সালের আন্তর্জাতিক সাহসী নারী পুরস্কার লাভ করেন, এই পুরস্কার লাভের জন্য তাকে প্রথম পাকিস্তানি নারী হিসেবে আখ্যায়িত করা হয়।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:সাহসিকতা পুরস্কার বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:নারী মানবাধিকার কর্মী বিষয়শ্রেণী:পাকিস্তানি নারী বিষয়শ্রেণী:পাকিস্তানি নারী অধিকার কর্মী
মাহফুজুর রহমান হাইকোর্ট বিভাগের বিচারপতি এবং বাংলাদেশের নির্বাচন কমিশনের একজন কমিশনার ছিলেন।   জীবনের প্রথমার্ধ  মাহফুজুর রহমান কুমিল্লায় খান বাহাদুর সিদ্দিকুর রহমানের ঘরে ১৯৩৫ সালের ১ ফেব্রুয়ারি জন্মগ্রহণ করেন। তিনি ঢাকা বিশ্ববিদ্যালয় থেকে যথাক্রমে ১৯৫৯ এবং ১৯৬২ সালে শিল্প ও আইন বিষয়ে স্নাতক সম্পন্ন করেন।   কর্মজীবন  মাহফুজুর রহমান ১৯৬৩ সালে ঢাকা হাইকোর্টের আইনজীবী হন।  ১৯৮০ সালে, মাহফুজুর রহমান আপিল বিভাগের আইনজীবী হন। পরবর্তীতে মাহফুজুর রহমানকে হাইকোর্ট বিভাগের বিচারপতি হিসেবে নিয়োগ দেওয়া হয়।  মাহফুজুর রহমান ২০০১ সালে গঠিত প্রশাসনিক আপিল ট্রাইব্যুনালের বিচারক ছিলেন।  মাহফুজুর রহমানকে ২০০৬ সালের ১৫ জানুয়ারিতে, রাষ্ট্রপতি ইয়াজউদ্দিন আহম্মেদ বাংলাদেশ নির্বাচন কমিশনের নির্বাচন কমিশনার হিসাবে নিযুক্ত করেন। একই বছরের নভেম্বরে তিনি বাংলাদেশের অস্থায়ী প্রধান নির্বাচন কমিশনারের দায়িত্বে ছিলেন।  ২০০৭ সালের ১ ফেব্রুয়ারি, মাহফুজুর রহমান অন্যান্য নির্বাচন কমিশনারদের সাথে পদত্যাগ করেন।   মৃত্যু  ২০১৬ সালের ৫ মে মাহফুজুর রহমান ঢাকার মোহাম্মদপুরে মৃত্যুবরণ করেন।   তথ্যসূত্র   বিষয়শ্রেণী:বাংলাদেশের নির্বাচন কমিশনার বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কুমিল্লা জেলার ব্যক্তি বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:বাংলাদেশী বিচারক বিষয়শ্রেণী:২০১৬-এ মৃত্যু বিষয়শ্রেণী:১৯৩৫-এ জন্ম
আব্দুলপুর ইউনিয়ন বাংলাদেশের রংপুর বিভাগের দিনাজপুর জেলার চিরিরবন্দর উপজেলার অন্তর্গত একটি ইউনিয়ন পরিষদ। এটি ৭৮.৯৯ কিমি২ (৩০.৫০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৯,৯৪৭ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ১৪টি।   গ্রামসমূহের তালিকা   দঃ শুকদেবপুর  আন্ধারমূহা  চিরিরবন্দর ১  চিরিরবন্দর ২  আব্দুলপুর  রসুলপুর  মহিষমারী  খয়জাপুর  দিঘারন  বাজে দিঘারন  হযরতপুর  নান্দেড়াই ১  নান্দেড়াই ২  নান্দেড়াই, মামুদপুর   তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:চিরিরবন্দর উপজেলার ইউনিয়ন
thumb|২০১৮ ফিফা বিশ্বকাপ ফুটবল প্রতিযোগিতার সৌভাগ্যবাহী প্রাণীচরিত্র বা মাস্কট, নেকড়ে জাবিভাকা জাবিভাকা () রাশিয়ায় অনুষ্ঠিত ২০১৮ ফিফা বিশ্বকাপের আনুষ্ঠানিক সৌভাগ্যবাহী প্রাণীচরিত্র বা "মাস্কট"। ২১শে অক্টোবর ২০১৬ তারিখে এই চরিত্রটিকে উন্মোচন করা হয়। জাবিভাকা বাদামী ও সাদা পশমের টি-শার্ট পরিহিত একটি মনুষ্যরূপী নেকড়ে, যার টি-শার্টে লেখা রয়েছে "রাশিয়া ২০১৮", যার চোখে কমলা রঙের খেলাধুলার চশমা। সাদা, নীল এবং লাল টি- শার্ট এবং শর্টস সমন্বয় রুশ দলের জাতীয় রং। রুশ ভাষায় "জাবিভাকা" শব্দের অর্থ হচ্ছে "যিনি গোল করেন"। ফুটবলের নিয়ন্ত্রক সংস্থা ফিফার ওয়েবসাইটে এই চরিত্রটিকে আকর্ষণীয়, আত্মবিশ্বাসী ও সামাজিক হিসেবে বর্ণনা করা হয়েছে। এ চরিত্রটির মাধ্যমে ক্ষুদ্র এক ফুটবলারকে ফুটিয়ে তোলা হয়েছে যে কিনা একজন তারকা ফুটবলার হয়ে উঠতে চেষ্টা করে।  রুশ ছাত্রী একাতেরিনা বোচারোভা জাবিভাকা চরিত্রটির নকশা করেছেন। মাস্কটটিকে ইন্টারনেটে ভোটের মাধ্যমে নির্বাচিত করা হয়েছিল।   নির্বাচন  বিশ্বকাপের প্রাণীচরিত্র বেছে নিতে ফিফা একটি অনলাইন জরিপের আয়োজন করেছিল। চ্যানেল ওয়ান রাশিয়ার ইভেনিং আরজেন্ট-এ ২২শে অক্টোবর ২০১৬ তারিখে নির্বাচনের ফলাফল ঘোষণা করা হয়। রাশিয়া বিশ্বকাপ প্রাণীচরিত্র নির্বাচিত হতে শেষ তিনে লড়েছে বাঘ, বিড়াল, নেকড়ে।১০ লাখেরও বেশি ফুটবলভক্তের মধ্যে ৫৩ শতাংশ বেছে নিয়েছেন নেকড়েরূপী ‘জাবিভাকা’কে। বাঘ পেয়েছে ২৭ শতাংশ ভোট, বিড়ালের ভোট ২০ শতাংশ। যেটি ২০১৬ সালের সেপ্টেম্বরে ফিফা প্লাটফর্মের সাথে এবং চ্যানেল ওয়ানে সরাসরি সম্প্রচারের সময় অনুষ্ঠিত হয়, সেখানে সৃজনশীল প্রতিযোগিতারও ফলাফল ঘোষিত হয়।  আরো দেখুন  ফিফা বিশ্বকাপ মাস্কট  তথ্যসূত্র  বহিঃসংযোগ   FIFA's official webpage on Zabivaka  বিষয়শ্রেণী:২০১৮ ফিফা বিশ্বকাপ বিষয়শ্রেণী:কাল্পনিক নেকড়ে বিষয়শ্রেণী:ফিফা বিশ্বকাপ মাস্কট
শ্যোক নদী ভারতের জম্মু ও কাশ্মীর রাজ্যের লাদাখ অঞ্চলের ওপর দিয়ে প্রবাহিত একটি নদী।   ভূগোল  শ্যোক নদী (দৈর্ঘ্য ৫৫০ কিলোমিটার) রিমো হিমবাহ থেকে উৎপত্তি লাভ করে দক্ষিণ পূর্ব দিকে প্রবাহিত হয়ে উত্তর পশ্চিম দিকে গতিপথ পাল্টে আগের গতিপথের সমান্তরালে ও বিপরীতদিকে একটি চওড়া উপত্যকায় প্রবাহিত হয়ে চালুঙ্কা পেরিয়ে একটি সরু গর্জে প্রবেশ করে তুর্তুক ও ত্যাকশি পেরিয়ে পাকিস্তান অধিকৃত কাশ্মীরে প্রবেশ করে গিলগিট-বালটিস্তান রাজ্যের ঘাংচে জেলায় প্রবেশ করে। এরপর শ্যোক স্কার্দুর পূর্বদিকে কেরিসে সিন্ধু নদের সাথে মিলিত হয় । Aerial view of river junction   উপনদী   শ্যোক নদীর প্রধান চারটি উপনদী বর্তমান, এগুলি হল চাং চেন মো নদী, গালোয়ান নদী, সালতোরো নদী ও নুব্রা নদী।   তথ্যসূত্র    Sharad Singh Negi: Himalayan Rivers, Lakes, and Glaciers. Indus Publishing 1991,   H. N. Kaul: Rediscovery of Ladakh. Indus Publishing 1998, , p. 30-31 (restricted online version (Google Books))   বহিঃসংযোগ    Shyok River at the Encyclopædia Britannica  Shyok River  Shyok  ''Shyok Valley Project - An Experiment In Suof Jammu and Kashmir  বিষয়শ্রেণী:ভারতের নদী বিষয়শ্রেণী:লাদাখের নদী বিষয়শ্রেণী:পাকিস্তানের নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:কারাকোরাম